proxectonos/corpus_dominio_legal_administrativo_tmp huggingface dataset:
ORDE do 20 de marzo de 2017 pola que se autoriza o cambio de denominación do instituto de educación secundaria de Ponteceso, no concello de Ponteceso.
Consellería de Cultura, Educación e Ordenación Universitaria — III. Outras disposicións — 07/04/2017

De conformidade co previsto nos artigos 3.1 e 2 do Regulamento orgánico dos institutos de educación secundaria, aprobado polo Decreto 324/1996, do 26 de xullo (DOG do 9 de agosto), por proposta da Dirección Xeral de Centros e Recursos Humanos,
DISPOÑO:
Autorizar o cambio de denominación específica do seguinte centro:
Provincia: A Coruña.
Concello: Ponteceso.
Código: 15026406.
Denominación actual: Instituto de Educación Secundaria de Ponteceso.
Nova denominación: Instituto de Educación Secundaria Eduardo Pondal.
Santiago de Compostela, 20 de marzo de 2017
ORDE do 17 de marzo de 2017 pola que se modifica a autorización do centro privado San Narciso, de Marín (Pontevedra).
Consellería de Cultura, Educación e Ordenación Universitaria — III. Outras disposicións — 07/04/2017

O titular do centro privado San Narciso, de Marín, solicita a modificación da autorización para impartir o ciclo formativo de grao superior (CS) de Animación de Actividades Físicas e Deportivas no dito centro educativo.
Logo da tramitación do expediente de acordo co establecido no Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias, e na Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos
Primeiro. Autorizar o CS Animación de Actividades Físicas e Deportivas no centro privado que a continuación se detalla:
Formación profesional:
a) Ciclos formativos de grao medio:
• 1 CM Coidados Auxiliares de Enfermaría (1 unidade para 20 alumnos/as).
• 1 CM Farmacia e Parafarmacia (2 unidades, 20 alumnos/as cada unha).
b) Ciclos formativos de grao superior:
• 1 CS Administración e Finanzas (2 unidades, 20 alumnos/as cada unha).
• 1 CS Animación de Actividades Físicas e Deportivas (2 unidades, 20 alumnos/as cada unha).
• 1 CS Axencias de Viaxes e Xestión de Eventos (2 unidades, 20 alumnos/as cada unha).
• 1 CS Desenvolvemento de Aplicacións Web (2 unidades, 20 alumnos/as cada unha).
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no dito centro, así como o equipamento adecuado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que sinala a presente orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de marzo de 2017
RESOLUCIÓN do 23 de marzo de 2017 pola que se dá publicidade unha encomenda de xestión ao medio propio Fundación Centro Tecnolóxico do Mar.
Consellería de Medio Ambiente e Ordenación do Territorio — III. Outras disposicións — 07/04/2017

1. Resolución da Consellería de Medio Ambiente e Ordenación do Territorio, do 22 de marzo de 2017, pola que se encarga ao medio propio Fundación Centro Tecnolóxico do Mar (Fundación Cetmar) o servizo de mantemento da rede océano-meteorolóxica de Galicia.
Actividade: servizo de mantemento da rede oceano-meteorolóxica de Galicia, de conformidade cos requirimentos técnicos e administrativos que figuran no texto da encomenda.
Natureza e alcance da xestión encomendada: esta encomenda ten natureza intersubxectiva, ao ter a Fundación Cetmar a consideración de medio instrumental da Administración, segundo o disposto na Lei 16/2010, do 17 de decembro, de organización e funcionamento da Administración xeral do sector público autonómico.
Prazo de vixencia: os traballos encomendados comezarán o día da sinatura da encomenda, é dicir, o 22 de marzo de 2017, e o prazo máximo de finalización destes é o 31 de decembro de 2017.
Santiago de Compostela, 23 de marzo de 2017
ORDE do 20 de novembro de 2017 pola que se dispón o nomeamento dun vogal no Consello de Administración da Autoridade Portuaria da Coruña.
Consellería do Mar — II. Autoridades e persoal — 28/11/2017

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Cámara de Comercio da Coruña,
O nomeamento de Javier Sancho Hernández como vogal representante da citada cámara no Consello de Administración da Autoridade Portuaria da Coruña.
Santiago de Compostela, 20 de novembro de 2017
ORDE do 20 de novembro de 2017 pola que se dispón o cesamento dun vogal no Consello de Administración da Autoridade Portuaria da Coruña.
Consellería do Mar — II. Autoridades e persoal — 28/11/2017

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Cámara de Comercio da Coruña,
O cesamento de Luis Llamas Gómez como vogal representante da citada cámara no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 20 de novembro de 2017
RESOLUCIÓN do 21 de novembro de 2017 pola que se dá publicidade dunha encomenda de xestión á Axencia Galega de Infraestruturas para acometer a execución das obras de construción do novo centro de saúde da Estrada.
Servizo Galego de Saúde — III. Outras disposicións — 28/11/2017

De conformidade co previsto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á resolución da Presidencia do organismo autónomo Servizo Galego de Saúde, do 21 de novembro de 2017, pola que se encomenda á Axencia Galega de Infraestruturas a xestión das actuacións para acometer a execución das obras de construción do novo centro de saúde da Estrada.
– Actividade: a xestión das actuacións precisas para acometer a execución das obras de construción dun novo centro de saúde, estando a dirección da obra contratada no Servizo Galego de Saúde.
– Natureza e alcance da xestión encomendada: o encargo ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia, segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o día seguinte ao da sinatura da encomenda ata o día 31 de xaneiro de 2020.
Santiago de Compostela, 21 de novembro de 2017
EXTRACTO da Orde do 16 de novembro de 2017 pola que se anuncia a convocatoria de subvencións para a presentación de proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2017/18 (ED101A).
Consellería de Cultura, Educación e Ordenación Universitaria — III. Outras disposicións — 28/11/2017

BDNS (Identif.): 372161.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Os centros de titularidade privada de Galicia que imparten ensino regrado de nivel non universitario, sexan persoas físicas ou xurídicas, que cumpran os requisitos e as condicións que se establecen nesta orde.
Segundo. Obxecto
O establecemento de subvencións para a realización de proxectos de fomento do uso do galego dos centros privados de ensino de Galicia, promovidos polos equipos de dinamización da lingua galega e polo profesorado responsable do proxecto, naqueles centros de ensino que conten con menos de seis unidades, durante o curso escolar 2017/18 (ED101A).
Terceiro. Bases reguladoras
Orde do 16 de novembro de 2017 pola que se anuncia a convocatoria de subvencións para a presentación de proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2017/18 (ED101A).
Publicadas no
Diario Oficial de Galicia.
Cuarto. Contía
Importe total da convocatoria: 22.600 euros.
Quinto. Prazo de presentación de solicitudes
Desde o día seguinte ao da publicación da convocatoria no
Diario Oficial de Galicia
ata o 15 de xaneiro de 2018.
Santiago de Compostela, 16 de novembro de 2017
EXTRACTO da Orde do 16 de novembro de 2017 pola que se anuncia a convocatoria de axudas para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2017/18 (ED101C).
Consellería de Cultura, Educación e Ordenación Universitaria — III. Outras disposicións — 28/11/2017

BDNS (Identif.): 372152.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Destinatarios
Os centros de titularidade pública de Galicia que imparten ensino regrado de nivel non universitario.
Segundo.
Obxecto
A presentación e a realización de proxectos de fomento do uso do galego dos centros públicos de ensino de Galicia dependentes da Consellería de Cultura, Educación e Ordenación Universitaria, promovidos polos equipos de dinamización da lingua galega e polo profesorado responsable do proxecto naqueles centros de ensino que conten con menos de seis unidades, durante o curso escolar 2017/18 (ED101C), e o establecemento de axudas que apoien o seu financiamento.
Terceiro.
Bases reguladoras
Orde do 16 de novembro de 2017 pola que se anuncia a convocatoria de axudas para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2017/18 (ED101C).
Publicadas no
Diario Oficial de Galicia
.
Cuarto.
Contía
Importe total da convocatoria: 300.000 euros.
Quinto.
Prazo de presentación de solicitudes
Desde o día seguinte ao da publicación da convocatoria no
Diario Oficial de Galicia
ata o 15 de xaneiro de 2018.
Santiago de Compostela, 16 de novembro de 2017
CORRECCIÓN DE ERROS. Orde do 20 de outubro de 2017 pola que se modifica a Orde do 7 de xullo de 2017 pola que se establecen as bases reguladoras da concesión, en réxime de concorrencia competitiva, das axudas para a execución de proxectos dos grupos operativos da Asociación Europea da Innovación (AEI), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2017.
Consellería do Medio Rural — III. Outras disposicións — 29/11/2017

Advertido erro na Orde do 20 de outubro de 2017 pola que se modifica a Orde do 7 de xullo de 2017 pola que se establecen as bases reguladoras da concesión, en réxime de concorrencia competitiva, das axudas para a execución de proxectos dos grupos operativos da Asociación Europea da Innovación (AEI), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2017 publicada no Diario Oficial de Galicia número 204, do 26 de outubro de 2017, cómpre efectuar as seguinte corrección:
Na páxina 49853 da dita orde no seu artigo único, onde di: «As entidades beneficiarias deberán xustificar a subvención conforme a anualidade establecida na resolución da concesión e solicitar os correspondentes pagamentos parciais da subvención, coa data límite do 30 de novembro na anualidade 2017…»; debe dicir: «As entidades beneficiarias deberán xustificar a subvención conforme a anualidade establecida na resolución da concesión e solicitar os correspondentes pagamentos parciais da subvención, coa data límite do 15 de decembro na anualidade 2017…».
RESOLUCIÓN do 9 de novembro de 2017 pola que se dá publicidade ás axudas concedidas ao abeiro da Orde do 22 de maio de 2017, da Consellería de Cultura, Educación e Ordenación Universitaria, pola que se establecen as bases reguladoras para a concesión, en réxime de concorrencia competitiva, de subvencións a institucións sen fin de lucro, entidades locais galegas e agrupacións de concellos, destinadas ao financiamento de gastos correntes derivados da realización de festivais, feiras, mostras, ciclos e certames de artes escénicas e musicais de carácter afeccionado, e se convocan para o ano 2017.
Consellería de Cultura, Educación e Ordenación Universitaria — III. Outras disposicións — 29/11/2017

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no Diario Oficial de Galicia das subvencións concedidas, con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención.
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 10.20.432B.481.2, por un importe máximo de 30.000 €, para institucións sen fin de lucro, e 10.20.432B.460.0, para entidades locais e agrupacións de concellos, por un importe máximo de 20.000 €, de subvencións a institucións sen fin de lucro, entidades locais galegas e agrupacións de concellos, destinadas ao finaciamento de gastos correntes derivados da realización de festivais, feiras, mostras, ciclos e certames de artes escénicas e musicais de carácter afeccionado.
Santiago de Compostela, 9 de novembro de 2017
RESOLUCIÓN do 15 de novembro de 2017, da Dirección Xeral de Comercio e Consumo, pola que se publica a concesión dos Premios Smart Commerce de Galicia 2017 convocados pola Orde do 1 de xuño de 2017 (Diario Oficial de Galicia do 15 de xuño).
Consellería de Economía, Emprego e Industria — III. Outras disposicións — 29/11/2017

De conformidade co disposto no artigo 10 das bases reguladoras, procédese á publicación da concesión dos Premios Smart Commerce de Galicia 2017 convocados pola Orde do 1 de xuño de 2017 (
Diario Oficial de Galicia
do 15 de xuño), que figura no anexo a esta resolución.
Norma reguladora: Orde do 1 de xuño de 2017 pola que se establecen as bases reguladoras e se fai pública a convocatoria para a concesión, en réxime de concorrencia competitiva, dos premios Smart Commerce de Galicia 2017 (código de procedemento IN214C).
Finalidade da subvención: Premios Smart Commerce de Galicia 2017.
Crédito orzamentario: 9.500,00 €.
Aplicación orzamentaria: 09.30.751A.480.0.
Santiago de Compostela, 15 de novembro de 2017
– Premio smart commerce galicia, cunha contía de 3.000 euros, na cal se incluirá o premio correspondente á provincia:
Mercedes Zaldívar Díaz-Ureña (Las Merceditas de Iria).
– Premio Smart-Commerce Provincial, cunha contía de 1.500 euros por provincia:
A Coruña: Mª Esther Gómez Suárez (Libraría Moito Conto).
Ourense: Pilar López López (Clothes&co).
Pontevedra: Mercedes Zaldívar Díaz-Ureña (Las Merceditas de Iria).
– Premio E-Commerce, cunha contía de 1.000 euros:
Filament2print, S.L.
– Premio Social-Commerce, cunha contía de 1.000 euros:
Elena Gómez Otero (Blue Popelina).
RESOLUCIÓN do 15 de novembro de 2017, da Dirección Xeral de Comercio e Consumo, pola que se dá publicidade ás axudas concedidas ao abeiro da Orde do 1 de agosto de 2017 pola que se establecen as bases reguladoras para a concesión, en réxime de concorrencia competitiva, de subvencións para proxectos de expansión comercial e se procede á súa convocatoria para o ano 2017 (código de procedemento IN228A). (Diario Oficial de Galicia número 153, do 11 de agosto de 2017).
Consellería de Economía, Emprego e Industria — III. Outras disposicións — 29/11/2017

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 das bases reguladoras da orde, procédese á publicación das subvencións concedidas mediante resolución do conselleiro de Economía, Emprego e Industria relacionadas no anexo.
Norma reguladora: Orde do 1 de agosto de 2017 pola que se establecen as bases reguladoras para a concesión, en réxime de concorrencia competitiva, de subvencións para proxectos de expansión comercial e se procede á súa convocatoria para o ano 2017 (código de procedemento IN228A).
Crédito orzamentario: 2.000.000 euros.
Aplicación orzamentaria: 09.30.751A.770.2.
Finalidade: proxectos de expansión comercial do sector comercial retallista.
Santiago de Compostela, 15 de novembro de 2017
RESOLUCIÓN do 21 de novembro de 2017 pola que se da publicidade ás persoas investigadoras premiadas en virtude da Resolución do 30 de outubro de 2017 pola que se aproban e publican as bases reguladoras dos premios de investigación sobre VIH e/ou outras infeccións de transmisión sexual (ITS) 2017.
Axencia Galega para a Xestión do Coñecemento en Saúde — III. Outras disposicións — 24/11/2017

Mediante Resolución do 30 de outubro de 2017 (DOG núm. 216, do 14 de novembro), aprobáronse e publicáronse as bases reguladoras dos premios de investigación sobre VIH e/ou outras infeccións de transmisión sexual (ITS) 2017.
O xurado destes premios fixo unha revisión bibliográfica dos artigos que cumpren cos requisitos previstos nas bases reguladoras, avaliándoos segundo os criterios de selección establecidos, tal como se recolle no artigo 8 das referidas bases.
O 20 de novembro o xurado reuniuse para poñer en común a avaliación dos artigos científicos e propor no acordo de concesión as dúas persoas galardoadas.
O 20 de novembro recibiuse a aceptación expresa das persoas propostas e a acreditación da súa vinculación a un centro ou institución galega incluído no ámbito de aplicación destas bases no momento da elaboración do artigo.
As ditas bases establecían no artigo 9 que a persoa titular da Presidencia da Axencia de Xestión do Coñecemento en Saúde ditará a resolución do premio que será inapelable, e farase pública a través do
Diario Oficial de Galicia
e das páxinas web do Servizo Galego de Saúde www.sergas.es e da axencia www.acis.sergas.es
Crédito orzamentario: catro mil cincocentos euros (4.500 €), con cargo á aplicación orzamentaria 2017-11A1-561C-640.1/Proxecto 2016/00004 dos orzamentos do ano 2017 da Axencia Galega para a Xestión do Coñecemento en Saúde:
a) Primeiro premio cunha dotación de tres mil euros (3.000 €).
b) Segundo premio cunha dotación de mil cincocentos euros (1.500 €).
No que se refire ás persoas investigadoras premiadas, véxase o anexo.
Santiago de Compostela, 21 de novembro de 2017
RESOLUCIÓN do 14 de setembro de 2017 pola que se ordena a publicación do Acordo do Consello da Xunta de Galicia do 7 de setembro de 2017 polo que se aproba a modificación da relación de postos de traballo da Consellería de Cultura, Educación e Ordenación Universitaria.
Consellería de Facenda — III. Outras disposicións — 29/09/2017

A aprobación da modificación da relación de postos de traballo da Consellería de Cultura, Educación e Ordenación Universitaria xustifícase polas razóns indicadas no punto primeiro do acordo.
En consecuencia, por proposta da Consellería de Cultura, Educación e Ordenación Universitaria, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 7 de setembro de 2017, adoptou o seguinte acordo:
Primeiro. Apróbase a modificación da relación de postos de traballo da Consellería de Cultura, Educación e Ordenación Universitaria, nos termos que se sinalan no anexo a este acordo, como consecuencia das súas necesidades funcionais e organizativas actuais, así como para adaptala á Orde da Consellería de Facenda do 10 de maio de 2017, que modifica a Orde do 21 de novembro de 1989 pola que se fixan os criterios xerais para a elaboración das relacións de postos de traballo da Comunidade Autónoma de Galicia, se aproba o modelo e se ditan instrucións para o cubrir.
Segundo. Clasifícanse de libre designación os postos que a seguir se relacionan en aplicación do criterio de excepcionalidade que á marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 7 de setembro de 2017, relativo á aprobación da modificación da relación de postos de traballo da Consellería de Cultura, Educación e Ordenación Universitaria, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 14 de setembro de 2017
CORRECCIÓN DE ERROS. Orde do 6 de novembro de 2017 pola que se autoriza a apertura e funcionamento do centro de ensinanzas deportivas Pontillón do Castro, de Verducido, do concello de Pontevedra.
Consellería de Cultura, Educación e Ordenación Universitaria — III. Outras disposicións — 27/11/2017

Advertido un erro na citada orde, publicada no Diario Oficial de Galicia núm. 222, do mércores, 22 de novembro de 2017, cómpre realizar a seguinte corrección:
Na páxina 53562, onde di: «O representante da Federación Galega de Piragüismo… á obtención dos títulos de técnico Ceportivo en Piragüismo de Augas Bravas…», debe dicir: «O representante da Federación Galega de Piragüismo… á obtención dos títulos de técnico deportivo en Piragüismo de Augas Bravas…».
RESOLUCIÓN do 16 de novembro de 2017 pola que se dispón a publicación da encomenda de xestión á sociedade Xestión do Solo de Galicia-Xestur, S.A. para a realización dos traballos de difusión das áreas de rehabilitación integral (ARI) e de información e apoio técnico na tramitación dos programas xestionados polo Instituto Galego da Vivenda e Solo, no ámbito das ARI dos Camiños de Santiago.
Instituto Galego da Vivenda e Solo — III. Outras disposicións — 27/11/2017

O Instituto Galego da Vivenda e Solo (IGVS) encomendoulle, o 15 de novembro de 2017, á sociedade Xestión do Solo de Galicia-Xestur, S.A. a realización dos traballos de difusión das áreas de rehabilitación integral (ARI) e de información e apoio técnico na tramitación dos programas de axudas xestionados polo IGVS no ámbito das ARI dos Camiños de Santiago, de acordo co disposto nos artigos 7, 8 e 13 da Lei 14/2013, do 26 de decembro, de racionalización do sector público autonómico.
A encomenda terá a natureza de encomenda de xestión intersubxectiva, en canto que a entidade sociedade Xestión do Solo de Galicia-Xestur, S.A. ten a consideración de medio propio e instrumental e de servizo técnico da Administración xeral da Comunidade Autónoma de Galicia, nos termos establecidos no artigo 9.2 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
Esta encomenda terá como prazo de duración ata o 31 de decembro de 2018 e poderase proceder á súa prórroga antes da súa finalización, por un período dun ano, en canto que o proxecto de real decreto, no cal se regula o vindeiro Plan estatal 2018-2021, prevé na súa disposición adicional terceira unha ampliación do prazo para a execución das actuacións do programa de rexeneración e renovación urbanas, no cal se inclúe as ARI dos Camiños de Santiago, ata o 31 de decembro de 2019. Así mesmo, cando por razóns de oportunidade debidamente acreditadas no expediente así o aconsellen, poderase proceder á finalización anticipada da encomenda.
Para xeral coñecemento, e en cumprimento do disposto no número 3 do artigo 9 da Lei 16/2010, do 17 de decembro, disponse a súa publicación.
Santiago de Compostela, 16 de novembro de 2017
RESOLUCIÓN do 22 de novembro de 2017 pola que se amplía o crédito dispoñible para o exercicio 2017 das bases reguladoras para a concesión de axudas, en réxime de concorrencia non competitiva, a particulares para a adquisición de materiais e pezas de mobiliario de cociña e baño (Reforma17).
Instituto Galego de Promoción Económica — III. Outras disposicións — 27/11/2017

Mediante Resolución do 18 de setembro de 2017 publicouse o acordo do Consello de Dirección que aprobou as bases reguladoras para a concesión de axudas, en réxime de concorrencia non competitiva, a particulares para a adquisición de materiais e pezas de mobiliario de cociña e baño (Reforma17), así como a selección de entidades colaboradoras que participan na súa xestión, e procedeuse á súa convocatoria (DOG nº 184, do 27 de setembro).
Por Resolución do 8 de novembro de 2017 (DOG nº 217, do 15 de novembro), ampliouse o prazo de presentación de solicitudes co fin de acadar a integración efectiva dun número máis alto do previsto de entidades colaboradoras, que tiveron que adaptar os seus sistemas para traballar coa aplicación establecida polo Igape, e para incrementar no posible a oportunidade de acollerse ás axudas por parte dos beneficiarios.
Inicialmente, o crédito ascendía a 1.800.000,00 €. O éxito que está tendo este programa, tanto na súa vertente de axuda ás familias como de apoio sectorial, aconsella ampliar o crédito dispoñible para o 2017.
Na súa virtude e de conformidade coas facultades que teño conferidas,
Único. Amplíase para o exercicio 2017 o crédito establecido na partida orzamentaria 09.A1-741A-7802 en 1.000.000,00 € das bases reguladoras para a concesión de axudas, en réxime de concorrencia non competitiva, a particulares para a adquisición de materiais e pezas de mobiliario de cociña e baño (Reforma17), quedando establecido do seguinte xeito:
Santiago de Compostela, 22 de novembro de 2017
RESOLUCIÓN do 14 de febreiro de 2017 pola que se dá publicidade aos convenios de colaboración subscritos no terceiro cuadrimestre de 2016.
Instituto Galego de Estatística — III. Outras disposicións — 23/02/2017

De acordo co previsto no artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xullo), onde se establece que os organismos autónomos dependentes da Comunidade Autónoma de Galicia deberán publicar cuadrimestralmente, no Diario Oficial de Galicia, unha relación dos convenios de colaboración asinados no cuadrimestre anterior, e en virtude das facultades que teño concedidas,
Único. Facer pública a relación de convenios subscritos polo Instituto Galego de Estatística nos meses de setembro, outubro, novembro e decembro de 2016, que se anexa a esta resolución.
Santiago de Compostela, 14 de febreiro de 2017
EXTRACTO da Resolución do 30 de decembro de 2016 pola que se establecen as bases reguladoras para a concesión dunha bolsa de formación para o programa de traballo do Consello Galego de Consumidores e Usuarios, e se procede á súa convocatoria para o ano 2017.
Instituto Galego de Consumo — III. Outras disposicións — 23/02/2017

BDNS (Identif.): 333077.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Poderán ser beneficiarias desta bolsa de formación as persoas que estean en posesión dalgún título universitario de licenciado/a ou de grao en Dereito, sempre que cumpran os demais requisitos e condicións establecidos nas bases reguladoras.
Segundo. Obxecto
Bolsas de formación, en réxime de concorrencia competitiva, que teñen por obxecto contribuír á formación práctica de titulados superiores en materia de consumo. As ditas bolsas desenvolveranse dentro do programa de traballo do Consello Galego de Consumidores e Usuarios, con suxeición ao programa de formación e coas indicacións que lles transmita o titor que teñan asignado.
Terceiro. Bases reguladoras
Resolución do 30 de decembro de 2016 pola que se establecen as bases reguladoras para a concesión dunha bolsa de formación para o programa de traballo do Consello Galego de Consumidores e Usuarios, e se procede á súa convocatoria para o ano 2017.
Cuarto. Importe e duración
Unha bolsa cunha duración máxima de doce meses, contados desde a data da incorporación da persoa bolseira e ata o 30 de decembro de 2017.
A bolsa estará dotada cun importe máximo de 10.800 euros brutos, distribuídos en pagamentos mensuais, a razón de 900 euros por mes.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da súa publicación no Diario Oficial de Galicia.
Santiago de Compostela, 30 de decembro de 2016
EXTRACTO da Resolución do 30 de decembro de 2016 pola que se establecen as bases reguladoras para a concesión dunha bolsa de formación na Escola Galega de Consumo, e se procede á súa convocatoria para o ano 2017.
Instituto Galego de Consumo — III. Outras disposicións — 23/02/2017

BDNS (Identif.): 333078.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias desta bolsa de formación as persoas que estean en posesión dalgún título universitario de licenciado/a ou de grao, sempre que cumpran os demais requisitos e condicións establecidos nas bases reguladoras.
Segundo.
Obxecto
Bolsas de formación, en réxime de concorrencia competitiva, que teñen por obxecto contribuír á formación titorial de profesionais no campo da docencia e o seu ámbito. Estas bolsas desenvolveranse dentro do programa formativo establecido pola Escola Galega de Consumo e coas indicacións que lles transmita o titor que teñan asignado.
Terceiro.
Bases reguladoras
Resolución do 30 de decembro de 2016 pola que se establecen as bases reguladoras para a concesión dunha bolsa de formación na Escola Galega de Consumo e se procede á súa convocatoria para o ano 2017.
Cuarto.
Importe e duración
Unha bolsa cunha duración máxima de doce meses, contados desde a data da incorporación da persoa bolseira e ata o 30 de decembro de 2017.
A bolsa estará dotada cun importe máximo de 10.800 euros brutos, distribuídos en pagamentos mensuais, a razón de 900 euros por mes.
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da súa publicación no
Diario Oficial de Galicia
.
Santiago de Compostela, 30 de decembro de 2016
ORDE do 9 de febreiro de 2017 pola que se fixan os prezos de venda ao público de diversas publicacións.
Consellería de Cultura, Educación e Ordenación Universitaria — III. Outras disposicións — 23/02/2017

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no Diario Oficial de Galicia. En virtude diso,
Primeiro. Quedan aprobados os prezos de venda ao público das publicacións editadas por esta consellería e que se relacionan no anexo.
Segundo. Estes prezos entenderanse, de ser o caso, co IVE incluído.
Santiago de Compostela, 9 de febreiro de 2017
CORRECCIÓN DE ERROS da Orde do 31 de decembro de 2016 pola que se establecen as bases reguladoras xerais e a convocatoria, tramitadas como expediente anticipado de gasto, para o ano 2017, para a concesión de subvencións, en réxime de concorrencia competitiva, a organizacións de produtores pesqueiros e de asociacións de organizacións de produtores pesqueiros do sector dos produtos da pesca e da acuicultura no ámbito exclusivo da Comunidade Autónoma de Galicia, para a preparación e aplicación dos plans de produción e comercialización, cofinanciadas co Fondo Europeo Marítimo e de Pesca (FEMP).
Consellería do Mar — III. Outras disposicións — 23/02/2017

Advertidos erros na dita orde, publicada no
Diario Oficial de Galicia
, núm. 17, do mércores 25 de xaneiro de 2017, realízanse as seguintes correccións:
Na páxina 3.800, artigo 12, número 2, onde di: «... a suma dos custos elixibles non poderá superar o 3 % do valor medio anual da produción comercializada pola organización de produtores pesqueiros ou unha asociación de organización de produtores, durante os tres anos anteriores ao da publicación da correspondente convocatoria», debe dicir: «... a axuda concedida anualmente non poderá superar o 3 % do valor medio anual da produción comercializada pola organización de produtores pesqueiros ou unha asociación de organización de produtores, durante os tres anos civís anteriores ao ano de vixencia de cada plan de produción».
Na páxina 3.801, artigo 14, número 1, letra h, onde di: «... declaración responsable de empresas vinculadas, se é o caso», debe dicir: «... declaración responsable de empresas vinculadas.».
Na páxina 3.804, artigo 14, número 6, letra h, onde di: «... declaración responsable de empresas vinculadas, se é o caso», debe dicir: «... declaración responsable de empresas vinculadas.».
Na páxina 3.825, anexo I (continuación), epígrafe documentación que se presenta, onde di: «Anexo VIII. Declaración responsable de empresas vinculadas, se é o caso.», debe dicir: «Anexo VIII. Declaración responsable de empresas vinculadas.».
Na páxina 3.833, anexo VIII, onde di: «... (só no caso de que proceda. Artigo 11.6 desta orde)», debe dicir: «... (Artigo 11.6 desta orde)».
Esta corrección de erros implica a reapertura do prazo para presentar as solicitudes regulado no artigo 13 da dita Orde do 31 de decembro de 2016. Polo tanto, o prazo para presentar as solicitudes será dun mes contado a partir do día seguinte ao da publicación desta corrección de erros no
Diario Oficial de Galicia
.
Así mesmo, iníciase, a partir da mesma data, de novo o cómputo do prazo para resolver regulado no artigo 18, número 2, da citada orde de convocatoria de subvencións.
RESOLUCIÓN do 9 de febreiro de 2017, da Xefatura Territorial de Pontevedra, pola que se modifica a Resolución do 12 de xaneiro de 2017 pola que se aproba a renovación do Plan de aproveitamento específico da anguía na desembocadura do río Ulla para o ano 2017.
Consellería de Medio Ambiente e Ordenación do Territorio — III. Outras disposicións — 23/02/2017

Por Resolución da Xefatura Territorial de Pontevedra do 12 de xaneiro de 2017 aprobouse a renovación do Plan de aproveitamento específico da anguía na desembocadura do río Ulla para o ano 2017 (DOG núm. 21, do 31 de xaneiro).
O anexo A da citada resolución establece a relación de tripulantes por embarcación autorizados para participaren neste plan de aproveitamento.
Con data do 6 de febreiro de 2017, o patrón maior da confraría de pescadores Virxe do Carme de Rianxo solicitou a modificación dun dos dous tripulantes autorizados da embarcación Espada, con matrícula 3ª VILL-3-9473.
Resolución:
Visto o exposto, acórdase a modificación dun dos dous tripulantes da embarcación Espada con matrícula 3ª VILL-3-9473 do anexo A da Resolución do 12 de xaneiro de 2017, e os tripulantes autorizados para participaren neste plan pasan a ser os seguintes:
Contra a presente resolución poderá interpoñerse recurso de alzada ante a conselleira de Medio Ambiente e Ordenación do Territorio no prazo de 1 mes desde a súa recepción, segundo o recollido nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm. 236, do 2 de outubro).
Pontevedra, 9 de febreiro de 2017
RESOLUCIÓN do 9 de febreiro de 2017, da Dirección Xeral de Enerxía e Minas, pola que se modifica o anexo da Resolución do 21 de xuño de 2016 pola que se dá publicidade aos beneficiarios das axudas concedidas ao abeiro da Orde do 28 de decembro de 2015 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2016 (código do procedemento IN519B).
Consellería de Economía, Emprego e Industria — III. Outras disposicións — 23/02/2017

De conformidade co disposto no artigo 15 da Lei 9/2007, do 13 de xuño, de subvencións de Galicia; no artigo 17 da Lei 1/2016, do 18 de xaneiro, de transparencia e bo goberno; no artigo 24 do anexo I da Orde do 28 de decembro de 2015 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2016 (IN519B), publicouse por medio da Resolución da Dirección Xeral de Enerxía e Minas do 21 de xuño de 2016 o extracto das axudas outorgadas pola Consellería de Economía, Emprego e Industria ao abeiro da dita orde (DOG núm. 129, do 8 de xullo).
Mediante a Orde do 1 de setembro de 2016 ampliouse o crédito orzamentario inicial (DOG núm. 173, do 12 de setembro). Ademais, de acordo co previsto no artigo 16 do anexo I da Orde do 28 de decembro de 2015, un dos concellos beneficiarios renunciou á axuda concedida antes do peche da listaxe de agarda. Co crédito dispoñible e ata o seu esgotamento, concedéronse as axudas aos concellos que estaban na dita listaxe.
Publícanse por medio desta resolución os beneficiarios definitivos das axudas outorgadas pola Consellería de Economía, Emprego e Industria ao abeiro da Orde do 28 de decembro de 2015. No anexo a esta resolución recóllense os beneficiarios, o importe e a finalidade das axudas. A listaxe inclúe os beneficiarios que renunciaron á subvención.
Santiago de Compostela, 9 de febreiro de 2017
RESOLUCIÓN do 9 de febreiro de 2017, da Dirección Xeral de Enerxía e Minas, pola que se modifica o anexo da Resolución do 21 de xuño de 2016 pola que se dá publicidade aos beneficiarios das axudas concedidas ao abeiro da Orde do 15 de febreiro de 2016 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2016 (código do procedemento IN541A).
Consellería de Economía, Emprego e Industria — III. Outras disposicións — 23/02/2017

De conformidade co disposto no artigo 15 da Lei 9/2007, do 13 de xuño, de subvencións de Galicia; no artigo 17 da lei 1/2016, do 18 de xaneiro, de transparencia e bo goberno; no artigo 25 do anexo I da Orde do 15 de febreiro de 2016 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2016 (código de procedemento IN541A), publicouse por medio da Resolución da Dirección Xeral de Enerxía e Minas do 21 de xuño de 2016 o extracto das axudas outorgadas pola Consellería de Economía, Emprego e Industria ao abeiro da dita orde (DOG núm. 129, do 8 de xullo).
De acordo co previsto no artigo 17 do anexo I da Orde do 15 de febreiro de 2016, un dos concellos beneficiarios renunciou á axuda concedida antes do peche da listaxe de agarda. Co crédito dispoñible e ata o seu esgotamento, procedeuse á concesión das axudas aos concellos que estaban na dita listaxe.
Publícanse por medio desta resolución os beneficiarios definitivos das axudas outorgadas pola Consellería de Economía, Emprego e Industria ao abeiro da Orde do 15 de febreiro de 2016. No anexo a esta resolución recóllense os beneficiarios e o importe das axudas. A listaxe inclúe os beneficiarios que renunciaron á subvención.
Santiago de Compostela, 9 de febreiro de 2017
ORDE do 13 de febreiro de 2017 pola que se modifica o Regulamento da indicación xeográfica protexida Pataca de Galicia e do seu Consello Regulador.
Consellería do Medio Rural — III. Outras disposicións — 22/02/2017

O actual regulamento da indicación xeográfica protexida Pataca de Galicia e do seu Consello Regulador foi aprobado mediante a Orde da Consellería do Medio Rural do 26 de xullo de 2010 (DOG nº 144, do 29 de xullo).
Desde a citada data tense producido unha importante variación no número de inscritos e no peso relativo de cada unha das subzonas de produción que configuran a citada indicación xeográfica, circunstancia que moveu ao Pleno do Consello Regulador a aprobar o pasado día 28 de novembro unha modificación puntual do citado Regulamento que afecta o seu artigo 42.
Esta modificación limítase ao ámbito organizativo do Consello Regulador e non afecta ningún requisito dos que figuran no prego de condicións co que esta indicación xeográfica está inscrita no Rexistro Europeo de Denominacións de Orixe e Indicacións Xeográficas Protexidas.
Polo tanto, unha vez analizada a documentación presentada polo Consello Regulador e tendo en conta o disposto no artigo 11 da Lei 2/2005, do 18 de febreiro, de promoción e defensa da calidade alimentaria galega e no artigo 4 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores,
Artigo único. Modificación do Anexo da Orde do 26 de xullo de 2010 polo que se aproba o Regulamento da indicación xeográfica protexida Pataca de Galicia
Modifícase a alínea 1 do artigo 42 do Regulamento da indicación xeográfica protexida Pataca de Galicia e do seu Consello Regulador, aprobado mediante a Orde do 26 de xullo de 2010 (DOG nº 144, do 29 de xullo), que queda redactada do seguinte xeito:
«1. O Pleno está constituído por:
a) Seis vogais en representación do sector produtor, elixidos democraticamente por e entre os titulares de parcelas de cultivo inscritas no Rexistro de Plantacións, sen que ningunha das subzonas poida ter unha representación superior ao 70 %.
b) Seis vogais en representación do sector industrial, elixidos democraticamente por e entre os titulares de instalacións de almacenaxe e envasamento inscritas no Rexistro de Almacéns e Plantas Envasadoras, sen que ningunha das subzonas poida ter unha representación superior ao 70 %».
Disposición derradeira única. Entrada en vigor
A presente Orde entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de febreiro 2017
ORDE do 13 de febreiro de 2017 pola que se modifica o Regulamento da indicación xeográfica protexida Grelos de Galicia e do seu Consello Regulador.
Consellería do Medio Rural — III. Outras disposicións — 22/02/2017

O día 8 de xaneiro de 2010 publicouse no Diario Oficial de Galicia a Orde do 23 de decembro de 2009 polo que se aproba o Regulamento da indicación xeográfica protexida Grelos de Galicia e do seu Consello Regulador, e se nomea o Consello Regulador Provisional.
Posteriormente, o artigo 36 do citado regulamento, no que se establece a composición do Pleno, foi modificado mediante a Orde do 1 de febreiro de 2012 (DOG nº 29, do 10 de febreiro). A dita modificación fixérase con carácter previo á convocatoria do primeiro proceso electoral para a constitución dos órganos de goberno deste Consello Regulador, proceso que se desenvolveu no dito ano 2012.
Actualmente está previsto convocar un novo proceso electoral para a renovación dos órganos de goberno deste Consello Regulador. A evolución do número de inscritos nos diferentes rexistros volve facer necesaria unha modificación da composición do pleno.
Esta circunstancia foi apreciada polo Consello Regulador que na súa reunión plenaria do pasado día 2 de decembro aprobou solicitar á Consellería do Medio Rural a modificación da composición do pleno, de xeito que o sector de operadores en fresco e o de industrias de procesamento pasarían a ter, en conxunto, tres vogalías, fronte á situación actual na que hai 3 vogalías para os operadores en fresco e tres para os das industrias de procesamento. O sector produtor mantería as tres vogalías que ten actualmente.
Polo tanto, unha vez analizada a documentación presentada polo Consello Regulador e tendo en conta o disposto no artigo 11 da Lei 2/2005, do 10 de febreiro, de promoción e defensa da calidade alimentaria galega, e no artigo 4 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores,
Artigo único. Modificación do anexo da Orde do 23 de decembro de 2009 polo que se aproba o Regulamento da indicación xeográfica protexida Grelos de Galicia e do seu Consello Regulador, e se nomea o Consello Regulador Provisional
Modifícase o punto 1 do artigo 36 do Regulamento da indicación xeográfica protexida Grelos de Galicia e do seu Consello Regulador, que queda redactado do seguinte xeito:
«1. O Pleno está constituído polos seguintes membros:
– Tres vogais en representación do sector produtor, elixidos democraticamente por e entre as persoas titulares de plantacións inscritas no Rexistro de Produtores e Plantacións.
– Tres vogais en representación do sector de comercialización en fresco e de industrias de procesamento, elixidos democraticamente por e entre as persoas titulares de instalacións inscritas no Rexistro de Operadores-Comercializadores e Almacenistas en Fresco e no Rexistro de Industrias de Procesamento».
Disposición derradeira única. Entrada en vigor
A presente orde entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de febreiro de 2017